b'\n_START_ARTICLE_\nThrustSSC\n_START_SECTION_\nRekord\n_START_PARAGRAPH_\nThrustSSC je rekorder u brzini na kopnu. Dana 15. kolovoza 1997. godine ThrustSSC postigao je brzinu od 1.228 km/h u pustinji Black Rock u Nevadi, SAD-u. Tom brzinom postao je prvo kopneno vozilo koje je probilo zvu\xc4\x8dnu barijeru._NEWLINE_Vozilo je vozio pilot RAF-a Andy Green. Vozilo, koje je dugo 16,5 m, \xc5\xa1iroko 3,5 m i te\xc5\xa1ko 10,5 tona, pokretao je mlazni Rolls-Royce motor koji se koristi u vojnim zrakoplovima._NEWLINE_ThrustSSC tro\xc5\xa1i 18,2 litara goriva u sekundi. Godine 1983., Richard Noble, jedan od dizajnera ThrustaSSC, postavio je tako\xc4\x91er rekord u kopnenoj brzini (1.018 km/h) s predhodnikom ThrustaSSC, Thrust2._NEWLINE_ThrustSSC i Thrust2 \xc4\x8duvaju se u engleskom gradu Coventryju u automobilisti\xc4\x8dkom muzeju. Zanimljivo je to da je na 14. kolovoza 1947., 50 godina i 1 dan prije obaranja rekorda Chuck Yeager probio zvu\xc4\x8dni zid u svom zrakoplovu._NEWLINE_Richard Noble objavio je 23. listopada 2008. novi projekt, "Sjevernoameri\xc4\x8dki orao", kojem je cilj postaviti novi rekord u brzini na kopnu s automobilom Bloodhound SSC.'